**การสร้างเว็บไซต์ประชาสัมพันธ์พิพิธภัณฑ์มรดกวัฒนธรรมอิสลาม และศูนย์การเรียนรู้อัลกุรอาน ชุมชนบ้านศาลาลูกไก่ อำเภอยี่งอ จังหวัดนราธิวาส**

**Creating a Website to Spread of Museum of Islamic Cultural Heritage and Al-Quran Learning Center at Ban Sala Lukkai, Yi-Ngo District, Narathiwat Province**

ตาฮานี มะแซ1 ซาการียา เจะอูเซ็ง1 อับดุลเลาะห์ อาแว1 และ ซาฮีฎีน นิติภาค1

1คณะศิลปศาสตร์ มหาวิทยาลัยนราธิวาสราชนครินทร์ ตำบลโคกเคียน อำเภอเมือง จังหวัดนราธิวาส 96000

\*Email: disisiku@hotmail.com

**บทคัดย่อ**

บทความวิจัยนี้มีวัตถุประสงค์ 1) เพื่อจัดทำเว็บไซต์ประชาสัมพันธ์พิพิธภัณฑ์มรดกวัฒนธรรมอิสลามและศูนย์การเรียนรู้ อัลกุรอาน บ้านศาลาลูกไก่ อำเภอยี่งอ จังหวัดนราธิวาส 2) เพื่อศึกษาความพึงพอใจของผู้ใช้ที่มีต่อเว็บไซต์ กลุ่มตัวอย่างที่ใช้ในการวิจัยครั้งนี้ เป็นบุคคลทั่วไปรและผู้เชี่ยวชาญด้านเว็บไซต์ที่เข้าใช้เว็บไซต์ประชาสัมพันธ์พิพิธภัณฑ์มรดกวัฒนธรรมอิสลามและศูนย์การเรียนรู้อัลกุรอาน อำเภอยี่งอ จังหวัดนราธิวาส รวมบุคคลทั่วไปที่ให้ข้อมูลโดยผ่านกระบวนการให้สัมภาษณ์ จำนวน 384 คน เครื่องมือที่ใช้ในการรวบรวมข้อมูลคือ 1) แบบประเมินประสิทธิภาพของเว็บไซต์ประชาสัมพันธ์พิพิธภัณฑ์มรดกวัฒนธรรมอิสลามและศูนย์การเรียนรู้อัลกุรอาน บ้านศาลาลูกไก่ อำเภอยี่งอ จังหวัดนราธิวาส และ 2) แบบสอบถามวัดระดับความพึงพอใจของผู้ใช้ที่มีต่อเว็บไซต์ แบบสอบถามวัดระดับความพึงพอใจของผู้ใช้ที่มีต่อเว็บไซต์ สถิติที่ใช้ในการวิเคราะห์ข้อมูลคือ ค่าเฉลี่ย และค่าส่วนเบี่ยงเบนมาตรฐาน ผลการวิจัยพบว่าการสร้างเว็บไซต์และประชาสัมพันธ์แหล่งท่องเที่ยวพิพิธภัณฑ์มรดกวัฒนธรรมอิสลามและศูนย์การเรียนรู้อัลกุรอาน บ้านศาลาลูกไก่ อำเภอยี่งอ จังหวัดนราธิวาส มีคุณภาพอยู่ในระดับมาก มีค่าเฉลี่ยและค่าส่วนเบี่ยงเบนมาตรฐานเป็น (=3.93 และ S.D. = 0.24) โดยมีขั้นตอนการสร้างดังนี้ วางแผน (Planning) ออกแบบข้อมูล (Information Design) ออกแบบหน้าเว็บ (Page Design) ผลิตเว็บไซต์ (Web design) เผยแพร่ (Publish) บุคคลทั่วไปที่เข้าใช้เว็บไซต์ประชาสัมพันธ์พิพิธภัณฑ์มรดกวัฒนธรรมอิสลามและศูนย์การเรียนรู้อัลกุรอาน อำเภอยี่งอ จังหวัดนราธิวาสมีความพึงพอใจโดยรวมอยู่ในระดับมาก มีค่าเฉลี่ยและค่าส่วนเบี่ยงเบนมาตรฐานเป็น (= 3.86 และ S.D. = 1.05)

*คำสำคัญ***:** เว็บไซต์ ประชาสัมพันธ์ พิพิธภัณฑ์

**Abstract**

The purpose of this research were 1) to create a website for spreading of Museum of Islamic Cultural Heritage and Al-quran Learning Center at Ban Sala Lukkai Lahan Sub-district, Yi-ngo District, Narathiwat Province, Thailand. 2) to study the satisfaction of general people or public toward a website of tourist destination for Museum of Islamic Cultural Heritage and Al-quran Learning Center. The sample of this research were 384 of public who used mutually website specialists. The instruments of this study were 1) website for publicizing tourist destination for Museum of Islamic Cultural Heritage and Al-quran Learning Center 2) Evaluation of website’s satisfaction form as well as a satisfaction questionnaire. The data of this research was analyzed by using mean and standard deviation. The result of this study showed creating the website was high quality ( = 3.93 and S.D. = 0.24) by the procedure to create are as follows: planning, designing data, website designing, website establishing and publishing website. The public satisfaction who used the website was high quality (= 3.86 and S.D. = 1.05).

*Keywords*:Website, Spreading, Museum

**1. บทนำ**

ปัจจุบันการประชาสัมพันธ์นับว่ามีบทบาทและความสำคัญต่อหน่วยงาน และองค์กรต่าง ๆ มากมาย จะพบว่าทุกหน่วยงานและองค์กรจะมีฝ่ายประชาสัมพันธ์ ทำหน้าที่ประชาสัมพันธ์ให้กับบุคคลและหน่วยงาน การประชาสัมพันธ์มีรูปแบบที่หลากหลาย เช่น สื่อทางวิทยุ โทรทัศน์ หนังสือพิมพ์ วารสารเอกสาร ป้ายโฆษณา การบอกข่าว การพูดคุย เป็นต้น โดยเป็นการส่งหรือการถ่ายทอดจากคนหนึ่งหรือกลุ่มหนึ่งสู่คนอื่น ๆ เพื่อให้มีความรู้ความเข้าใจทางเดียวกัน สื่อแต่ละชนิดที่นำมาใช้ก็ขึ้นอยู่กับปัจจัยต่าง ๆ เช่น งบประมาณ กลุ่มเป้าหมาย การดำเนินงาน ทางด้านการประชาสัมพันธ์ให้มีคุณภาพและประสิทธิภาพนั้น จะต้องมีวัตถุประสงค์ในการทำงานอย่างชัดเจน เหมาะสมรวมถึงการประพฤติปฏิบัติ และการกระทำที่ดีต่อประชาชนหรือกลุ่มเป้าหมาย ตีความไปในทิศทางที่ถูกต้อง ซึ่งก่อผลดีต่อหน่วยงานหรือองค์กรนั้น ๆ ดังนั้น การดำเนินการประชาสัมพันธ์อย่างมีประสิทธิภาพต้องได้รับการสนับสนุนจากประชาชน (ลักขณา สตะเวทิน, 2546)

พิพิธภัณฑ์มรดกวัฒนธรรมอิสลามและศูนย์การเรียนรู้อัลกุรอาน ตั้งอยู่ที่โรงเรียนสมานมิตรวิทยา (ปอเนาะศาลาลูกไก่) หมู่ที่ 6 ตำบลละหาร อำเภอยี่งอ จังหวัดนราธิวาส พิพิธภัณฑ์แห่งนี้เป็นพิพิธภัณฑ์ชั่วคราวที่เปิดบริการชั้นล่างของอาคารเรียน แต่อย่างไรก็ตาม พิพิธภัณฑ์อยู่ในระหว่างการก่อสร้างซึ่งได้รับงบประมาณในการก่อสร้างพิพิธภัณฑ์โดยในหลวงรัชกาลที่ 10 ปัจจุบันพิพิธภัณฑ์ได้เก็บรวบรวมวัตถุโบราณ อาทิ เช่น เครื่องเรือน อาวุธยุทโธปกรณ์ ประวัติบุคคลสำคัญ และคัมภีร์อัลกุรอานที่เป็นวัตถุโบราณที่โดดเด่นอย่างมากสำหรับพิพิธภัณฑ์แห่งนี้ เพราะคัมภีร์ทั้งหมดที่ได้รวบรวมนั้น เขียนด้วยลายมือ มีจำนวนกว่า 79 เล่ม อายุอยู่ในราว 150-1100 ปี ซึ่งถือว่าเป็นมรดกอันล้ำค่าของชุมชนมุสลิมในประเทศไทยและมุสลิมทั่วโลก รวมถึงเป็นศูนย์กลางการเรียนรู้ด้านธรรมนูญชีวิตของชาวอิสลามมีจุดมุ่งหมายเพื่อให้ความรู้แก่บุคคลทั่วไปและนักท่องเที่ยว พิพิธภัณฑ์แห่งนี้ทำหน้าที่รวบรวม สงวนรักษา เผยแพร่ความรู้ และจัดแสดงวัตถุอันเป็นหลักฐานที่เกี่ยวข้องกับอารยธรรมของมนุษย์ ในปัจจุบันแหล่งการเรียนรู้พิพิธภัณฑ์ในพื้นที่มีการขยายตัวเพิ่มขึ้น การนำเทคโนโลยีที่ทันสมัยมาปรับใช้เพื่อประชาสัมพันธ์แหล่งการเรียนรู้พิพิธภัณฑ์ โดยเฉพาะแหล่งพิพิธภัณฑ์มรดกวัฒนธรรมอิสลาม และศูนย์การเรียนรู้อัลกุรอาน ชุมชนบ้านศาลาลูกไก่ อำเภอยี่งอ จังหวัดนราธิวาส ทั้งโปรแกรมสำหรับโทรศัพท์เคลื่อนที่และเครือข่ายสังคมออนไลน์รวมถึงยังไม่มีแผนประชาสัมพันธ์ที่แน่นอน อีกทั้งยังไม่ปรากฏข้อมูลอย่างชัดเจนที่เอื้อประโยชน์แก่พิพิธภัณฑ์มรดกวัฒนธรรมอิสลามและศูนย์การเรียนรู้อัลกุรอาน ชุมชนบ้านศาลาลูกไก่ อำเภอยี่งอ จังหวัดนราธิวาส

ผู้วิจัยจึงมีความสนใจที่จะสร้างเว็บไซต์ ประชาสัมพันธ์พิพิธภัณฑ์มรดกวัฒนธรรมอิสลาม และศูนย์การเรียนรู้ อัลกุรอานบ้านศาลาลูกไก่ อำเภอยี่งอ จังหวัดนราธิวาส สาเหตุหลักที่ผู้วิจัยเลือกที่จะสร้างสื่อประชาสัมพันธ์เว็บไซต์เพราะว่าการแสดงข้อมูลข่าวสารของพิพิธภัณฑ์ ได้อย่างต่อเนื่องโดยไม่จำกัดเวลา รวมถึงเพื่อเพิ่มความสะดวกสบายในการเข้าถึงแหล่งข้อมูลพิพิธภัณฑ์ได้อย่างรวดเร็วของผู้ใช้งานเว็บไซต์ และเพื่อศึกษาความพึงพอใจ ของผู้เข้าใช้เว็บไซต์ประชาสัมพันธ์ของพิพิธภัณฑ์มรดกวัฒนธรรมอิสลาม และศูนย์การเรียนรู้ อัลกุรอาน บ้านศาลาลูกไก่ อำเภอยี่งอ จังหวัดนราธิวาส ศุจิกา ดวงมณี (2539) ยังได้กล่าวให้เห็นว่า การที่เราเผยแพร่ข้อมูลโดยผ่าน World Wide Web เราสามารถใช้เพื่อแลกเปลี่ยนข้อมูล ความคิดเห็น หาข้อมูลที่ต้องการได้เร็ว และค่าใช้จ่ายน้อยกว่าการเดินทางไปหาข้อมูลเอง ง่าย และสะดวกในการทำงาน เพราะสื่อประชาสัมพันธ์เว็บไซต์สามารถยกระดับวิถีชีวิตผู้คนในการเข้าถึงแหล่งข้อมูลที่มีความทันสมัยและทันต่อเหตุการณ์อยู่เสมอ ดังนั้นเว็บไซต์จึงเป็นแหล่งสารสนเทศที่สำคัญสำหรับทุกคนที่สามารถเข้าถึงข้อมูลได้อย่างรวดเร็ว ไม่ว่าจะเป็นการติดต่อสื่อสารเชิงธุรกิจ การประชาสัมพันธ์ข่าวสารทั่วทุกมุมโลก และการโฆษณาสื่อประเภทต่าง ๆ ที่มีผลประโยชน์ตลอดจนถึงผู้ใช้งานเว็บไซต์

ดังนั้น ในการทำวิจัยครั้งนี้มีความสำคัญอย่างยิ่งเพื่อให้บรรลุตามวัตถุประสงค์ที่ตั้งไว้ในการสร้างเว็บไซต์ประชาสัมพันธ์พิพิธภัณฑ์มรดกวัฒนธรรมอิสลามและศูนย์การเรียนรู้ อัลกุรอาน บ้านศาลาลูกไก่ อำเภอยี่งอ จังหวัดนราธิวาส และเพื่อศึกษาความพึงพอใจ ของผู้ใช้ที่มีต่อเว็บไซต์พิพิธภัณฑ์ชุมชนบ้านศาลาลูกไก่ อำเภอยี่งอ จังหวัดนราธิวาส ผู้ใช้งานเว็บไซต์สามารถเข้าถึงแหล่งข้อมูลข่าวสารพิพิธภัณฑ์ได้อย่างมีประสิทธิภาพ ผลลัพธ์ที่ตามมาคือนักเรียน นักศึกษา นักท่องเที่ยว และประชาชนสามารถเข้าถึงแหล่งสารสนเทศเกี่ยวกับมรดกวัฒนธรรมอิสลามและประวัติความเป็นมาของพิพิธภัณฑ์ โดยนำเสนอในรูปแบบฐานข้อมูล 2 ภาษา พร้อมกันนั้นเพื่ออนุรักษ์และฟื้นฟูมรดกทางวัฒนธรรมให้คงอยู่ หลังจากที่ได้ทำการวิเคราะห์ข้อมูลเรียบร้อยแล้ว ขั้นตอนต่อมาคือการนำเสนอข้อมูล ผ่านเว็บไซต์ให้เป็นที่รู้จัก

**2. ขอบเขตการวิจัย**

การวิจัยเรื่องการสร้างเว็บไซต์ประชาสัมพันธ์แหล่งท่องเที่ยวพิพิธภัณฑ์มรดกวัฒนธรรมอิสลาม และศูนย์การเรียนรู้อัลกุรอาน ชุมชนบ้านศาลาลูกไก่ อำเภอยี่งอ จังหวัดนราธิวาส มีวิธีดำเนินการวิจัยดังนี้

**2.1 ประชากรและกลุ่มตัวอย่าง**

ประชากรที่ใช้ในการวิจัยครั้งนี้เป็นบุคคลทั่วไปรวมถึงผู้เชี่ยวชาญที่เข้าใช้เว็บไซต์ประชาสัมพันธ์พิพิธภัณฑ์มรดกวัฒนธรรมอิสลามและศูนย์การเรียนรู้อัลกุรอานบ้านศาลาลูกไก่อำเภอยี่งอ จังหวัดนราธิวาส จำนวน 384 คน

กลุ่มตัวอย่างที่ใช้ในการวิจัยครั้งนี้ เป็นบุคคลทั่วไปรวมถึงผู้เชี่ยวชาญ ผู้ที่เข้าใช้เว็บไซต์ประชาสัมพันธ์พิพิธภัณฑ์มรดกวัฒนธรรมอิสลาม และศูนย์การเรียนรู้อัลกุรอาน บ้านศาลาลูกไก่ อำเภอยี่งอ จังหวัดนราธิวาส การวิจัยโดยสุ่มตัวอย่างโดยใช้ตาราง สุ่มของ (Krejcie & Morgan, 1970)

**2.2 ตัวแปรในการศึกษา**

2.2.1 ตัวแปรต้น ได้แก่ เว็บไซต์เพื่อการประชาสัมพันธ์แหล่งท่องเที่ยวมรดกวัฒนธรรมอิสลาม และศูนย์การเรียนอัลกุรอาน ชุมชนบ้านศาลาลูกไก่

2.2.2 ตัวแปรตาม ได้แก่ ความพึงพอใจต่อเว็บไซต์ ประชาสัมพันธ์พิพิธภัณฑ์มรดกวัฒนธรรมอิสลาม และศูนย์การเรียนรู้อัลกุรอาน ชุมชนบ้านศาลาลูกไก่

**3.วิธีการวิจัย**

**3.1 แบบประเมินประสิทธิภาพของเว็บไซต์**

การดำเนินการสร้าง ประเมินคุณภาพ และการเผยแพร่เว็บไซต์เพื่อการประชาสัมพันธ์แหล่งท่องเที่ยวมรดกวัฒนธรรมอิสลาม และศูนย์การเรียนอัลกุรอาน ชุมชนบ้านศาลาลูกไก่ โดยวใช้แนวคิดของ ดวงพร เกี๋ยงคํา (2552) ดังต่อไปนี้

3.1.1 ขั้นที่ 1 : วางแผน (Planning) วางแผนการสร้างเว็บไซต์ โดยการกำหนดขอบเขตเพื่อเป็นแนวทางในการสร้างเว็บไซต์ที่มีคุณภาพ ทั้งด้านเนื้อหา การออกแบบ ซอร์ฟแวร์ที่ใช้ งบประมาณ และระยะเวลาที่ใช้ในการสร้างเว็บไซต์

3.1.2 ขั้นที่ 2 : ออกแบบข้อมูล (Information Design) รวบรวมเนื้อหาที่เกี่ยวข้อง จากแหล่งข้อมูลต่าง ๆ เช่น ตำรา แผ่นพับ นิตยสาร และอินเทอร์เน็ต เป็นต้น เพื่อใช้เป็นข้อมูลสำหรับสร้างเว็บไซต์

3.1.3 ขั้นที่ 3 : ออกแบบหน้าเว็บ (Page Design) นำเนื้อหาที่ได้จัดเตรียม และผ่านการตรวจสอบความถูกต้องของข้อมูลโดยผู้เชี่ยวชาญมาเรียบเรียง จัดแต่งให้สวยงามด้วยซอร์ฟแวร์สำเร็จรูป โดยสร้างเว็บไซต์ในรูปแบบบล็อก ที่สามารถใช้ในการบริหารจัดการเนื้อของเว็บไซต์ รวมถึงการเลือกใช้สีที่เหมาะสมกับเว็บไซต์ เมนู ลิงค์ และปุ่มต่าง ๆ ภายในบล็อก

3.1.4 ขั้นที่ 4 : ผลิตเว็บไซต์ (Web design) การผลิตเว็บไซต์ตามหลัก และวิธีการออกแบบเว็บไซต์ในยุค 4.0 โดยแต่ละเว็บเพจจะมีลักษณะที่แตกต่างกันไปด้วยยุคปัจจุบันได้มีเทคโนโลยีทันสมัยมากขึ้น และมีตัวเลือกหลากหลายอย่าง โดยผู้วิจัยสามารถสร้างเว็บไซต์ในรูปแบบของตัวเองได้ ทั้งการออกแบบ เมนู และระบบที่ใช้งานง่าย เช่น การกำหนดเนื้อหา และจุดประสงค์ของเว็บไซต์ เมื่อสามารถกำหนดจุดประสงค์ของเว็บไซต์แล้ว เงื่อนไขเหล่านี้จะเป็นตัวกำหนดโครงสร้างรูปแบบรวมถึงหน้าตาเว็บไซต์ของผู้วิจัยด้วย และได้ทำการปรับปรุงแก้ไขแล้วไปให้ผู้เชี่ยวชาญ 3 ท่าน แบ่งเป็นผู้เชี่ยวชาญด้านภาษา 1 ท่าน ผู้เชี่ยวชาญด้านสื่อ 1 ท่าน และผู้เชี่ยวชาญด้านเนื้อหา 1 ท่าน ในการประเมินคุณภาพ และทำการปรับปรุงแก้ไขตามคำแนะนำของผู้เชี่ยวชาญ

3.1.5 ขั้นที่ 5 : เผยแพร่ (Publish) ทำการเผยแพร่ โดยนำเว็บไซต์ ที่ผ่านการประเมินโดยผู้เชี่ยวชาญจนผ่านเกณฑ์คุณภาพที่กำหนดทำการอัพโหลดขึ้นบริการ เพื่อทำการประชาสัมพันธ์ต่อไป

**3.2 การเก็บรวบรวมข้อมูล**

โดยการเก็บรวบรวมข้อมูลใน 2 ลักษณะคือ

3.2.1 ข้อมูลทุติยภูมิคือ ผู้วิจัยได้เก็บรวบรวมจากการสัมภาษณ์ผู้ดูแลพิพิธภัณฑ์

3.2.2 แบบสอบถามการประเมินคุณภาพคุณภาพเว็บไซต์จากผู้เชี่ยวชาญ

**3.3 การวิเคราะห์ข้อมูล**

เพื่อสำรวจความความพึงพอใจต่อเว็บไซต์พิพิธภัณฑ์มรดกวัฒนธรรมอิสลาม และศูนย์การเรียนรู้อัลกุรอาน ชุมชนบ้านศาลาลูกไก่ โดยการแจกแบบสอบถามในรูปแบบออนไลน์ ประกอบด้วย 4 ด้านด้วยกัน ด้านการออกแบบเว็บไซต์เเละรายละเอียดต่างๆ ด้านรายละเอียดเนื้อหาและการใช้ภาษา ด้านประโยชน์เเละการนำไปใช้ รูปภาพประกอบเเละสื่อโซเชียลต่างๆ โดยส่วนนี้จะทำการวิเคราะห์ข้อมูลด้วย สถิติ ค่าร้อยละ ค่าเฉลี่ย ค่าเบี่ยงเบนมาตรฐาน ค่าสัมประสิทธิ์ความเที่ยง และการวิเคราะห์เนื้อหา และนำค่าเฉลี่ยไปแปลความหมายตามเกณฑ์การแปลผลดังนี้

คะแนนเฉลี่ย 4.51-5.00 หมายถึง พอใจมากที่สุด

คะแนนเฉลี่ย 3.51-4.50 หมายถึง พอใจมาก

คะแนนเฉลี่ย 2.51-3.50 หมายถึง พอใจปานกลาง

คะแนนเฉลี่ย 1.51-2.50 หมายถึง พอใจน้อย

คะแนนเฉลี่ย 1.00-1.50 หมายถึง พอใจน้อยมาก

**4. ผลการวิจัย**

ผลการการสร้างเว็บไซต์ประชาสัมพันธ์แหล่งท่องเที่ยวมรดกวัฒนธรรมอิสลาม และศูนย์การเรียนรู้อัลกุรอาน บ้านศาลาลูกไก่ อำเภอยี่งอ จังหวัดนราธิวาส แบ่งออกเป็น 2 ด้านดังนี้

**4.1 ด้านผู้ตอบแบบสอบถามสำหรับการสร้างเว็บไซต์ประชาสัมพันธ์แหล่งท่องเที่ยวมรดกวัฒนธรรมอิสลาม และศูนย์การเรียนรู้อัลกุรอาน**

4.1.1 ผลการวิเคราะห์ผู้ตอบแบบสอบถามส่วนใหญ่พบว่ามีผู้เข้าตอบแบบสอบถามเป็น สัญชาติไทย จำนวน 258 คน คิดเป็นร้อยละ 67.4 มาเลเซีย จำนวน 80 คน คิดเป็นร้อยละ 20.9 อินโดนีเซีย จำนวน 17 คน ร้อยละ 4.4 บรูไน จำนวน 10 คน คิดเป็นร้อยละ 2.6 อื่น ๆ จำนวน 18 คน คิดเป็นร้อยละ 4.7 เพศ โดยข้อมูลระบุเพศชาย จำนวน 174 คน คิดเป็นร้อยละ 45.3 เพศหญิง จำนวน 210 คน คิดเป็นร้อยละ 54.7 อายุเฉลี่ยตั้งแต่ 15-20 จำนวน 77 คน คิดเป็นร้อยละ 20.1 อายุ 21-25 จำนวน 248 คน คิดเป็นร้อยละ 64.6 อายุ 26-30 จำนวน 30 คิดเป็นร้อยละ 7.8 อายุ 31-35 จำนวน 29 คน คิดเป็นร้อยละ 7.5 ด้านการศึกษา พบว่า ระดับประถมศึกษา จำนวน 2 คน คิดเป็นร้อยละ 0.5 ระดับมัธยมศึกษา จำนวน 77 คน คิดเป็นร้อยละ 20.1 ระดับปริญญาตรี จำนวน 277 คน คิดเป็นร้อยละ 72.1 ระดับปริญญาโท จำนวน 23 คน คิดเป็นร้อยละ 6 และระดับปริญญาเอก จำนวน 5 คน คิดเป็นร้อยละ 1.3 ประเภทของนักท่องเที่ยว นักเรียน/นักศึกษา จำนวน 282 คน คิดเป็นร้อยละ 73.4 อาจารย์ จำนวน 21 คน คิดเป็นร้อยละ 5.5 พนักงาน จำนวน 24 คน คิดเป็นร้อยละ 6.3 นักวิชาการ จำนวน 7 คน คิดเป็นร้อยละ 1.8 นักวิจัย จำนวน 6 คน คิดเป็นร้อยละ 1.6 นักโบราณคดี จำนวน 3 คน คิดเป็นร้อยละ 0.8 และอื่น ๆ จำนวน 41 คน คิดเป็นร้อยละ 10.7

ด้านการจัดทำเว็บไซต์ประชาสัมพันธ์

**4.2 ด้านเนื้อหาเว็บไซต์การสร้างเว็บไซต์ประชาสัมพันธ์แหล่งท่องเที่ยวมรดกวัฒนธรรมอิสลาม และศูนย์การเรียนรู้อัลกุรอาน**

4.2.1 การสร้างเว็บไซต์ประชาสัมพันธ์แหล่งท่องเที่ยวมรดกวัฒนธรรมอิสลาม และศูนย์การเรียนรู้อัลกุรอาน พบว่า การเลือกใช้โปรแกรมสำเร็จรูป Blogger ซึ่งรองรับการใช้งานทุกอุปกรณ์การสื่อสาร ทำให้ข้อมูลและเนื้อหาถูกต้อง และผู้ดูแลเว็บไซต์แก้ไขปรับปรุงได้ง่าย โดยทีมผู้วิจัยได้จดโดเมนด้วยชื่อ www.ismunar.com จากบริษัท Google และได้ทำการกำหนดความเชื่อมโยงกับ Facebook Twitter Instagram และ YouTube


**ตารางที่ 1 ด้านการออกแบบเว็บไซต์**

|  |  |  |  |
| --- | --- | --- | --- |
| **รายการ** |  | **S.D.** | **ระดับ** |
| 1.หน้าหลักมีความโดดเด่น เเละน่าสนใจในการรับชมใช้งาน | 3.67 | 0.47 | มาก |
| 2.รูปแบบในการจัดเก็บข้อมูลมี ความทันสมัยและเหมาะสม | 4.02 | 0.50 | มาก |
| 3.รูปแบบ เเละขนาดตัวอักษรมีความชัดเจนและเข้าใจง่าย | 4.00 | 0.40 | มาก |
| 4. การใช้ภาษาเเละไวยากรณ์ | 3.33 | 0.47 | ปานกลาง |

4.2.2 การออกแบบด้านเนื้อหา พบว่า การนำเสนอเนื้อหาที่มีความกระชับใช้ภาษาที่ถ่ายทอดเข้าใจง่าย โดยใช้ฐาน 2 ภาษา คือ ภาษาอังกฤษ และภาษามลายูในการบรรยายเนื้อหา โดยให้ความสำคัญกับการเลือกใช้ภาพประกอบเป็นภาพถ่ายจากช่างภาพพิพิธภัณฑ์มรดกวัฒนธรรมอิสลาม และศูนย์การเรียนรู้อัลกุรอาน ที่มีความละเอียดสูงและสื่อถึงสถานที่การประชาสัมพันธ์ ช่วยกระตุ้นผู้รับสารเกิดความสนใจเว็บไซต์ ส่วนสีที่ใช้ได้แก่ สีขาว-เขียว เพื่อทำให้ผู้ใช้งานรู้สึกสะอาด และสบายตา ในส่วนรูปแบบตัวอักษรนั้น ได้เลือกใช้ตัวอักษร Times New Roman เนื่องจากเป็นตัวอักษรพื้นฐาน มีประสิทธิภาพการแสดงผลในหน้าเว็บไซต์เป็นอย่างดี ดังภาพที่ 1-2



**ภาพที่ 1 หน้าแรกของเว็บไซต์การประชาสัมพันธ์พิพิธภัณฑ์มรดกวัฒนธรรมอิสลาม**



**ภาพที่ 2 แสดงหมวดรูปภาพและวิดีโอของเว็บไซต์พิพิธภัณฑ์**

**ตารางที่ 2 ความพึงพอใจด้านเนื้อหาและการใช้ภาษา**

|  |  |  |  |
| --- | --- | --- | --- |
| **รายการ** |  | **S.D.** | **ระดับ** |
| 1.การจัดลำดับเนื้อหาง่าย ต่อการค้นหาและทำความเข้าใจ | 3.88 | 0.43 | มาก |
| 2.การประชาสัมพันธ์ข้อมูลมีความน่าสนใจและทันสมัยต่อการใช้งาน | 3.42 | 0.27 | มาก |
| 3.การเข้าถึงเนื้อหามีความเป็นระบบและตอบสนองต้องการของผู้ใช้งาน | 4.10 | 0.30 | มาก |
| 4. เนื้อหาสาระมีความสละสลวยและสามารถเข้าใช้งานได้ทุกคน | 4.20 | 0.40 | มาก |

4.2.3 ผลการวิเคราะห์ข้อมูลของผู้ที่ตอบแบบสอบถามความพึงพอใจในการบริการเว็บไซต์ประชาสัมพันธ์แหล่งท่องเที่ยวมรดกวัฒนธรรมอิสลาม และศูนย์การเรียนรู้อัลกุรอาน บ้านศาลาลูกไก่ อำเภอยี่งอ จังหวัดนราธิวาส โดยรวม พบว่า อยู่ในระดับมาก ( = 3.86, S.D. = 1.05) เมื่อพิจารณาหลายด้าน พบว่า ด้านประโยชน์ เเละการนำไปใช้ โดยรวมอยู่ในระดับมาก ( = 3.89, S.D. = 1.04) และด้านการออกแบบเว็บไซต์ เเละรายละเอียดต่าง ๆ โดยรวมอยู่ในระดับมาก ( = 3.84, S.D. = 1.10) และรองลงมา คือ ด้านรูปภาพประกอบ เเละสื่อโซเซียลต่าง ๆ โดยรวมอยู่ในระดับมาก ( = 3.84, S.D. = 1.05) และท้ายที่สุด คือ ด้านรายละเอียดเนื้อหา และการใช้ภาษา โดยรวมอยู่ในระดับมาก ( = 3.84, S.D. = 1.04)

**5. อภิปรายผล**

การวิจัยเรื่อง การสร้างเว็บไซต์ประชาสัมพันธ์แหล่งท่องเที่ยวพิพิธภัณฑ์มรดกวัฒนธรรมอิสลาม และศูนย์การเรียนรู้อัลกุรอาน ชุมชนบ้านศาลาลูกไก่ อำเภอยี่งอ จังหวัดนราธิวาส แบ่งประเด็นการอภิปรายดังต่อไปนี้

**5.1 ผลการออกแบบและสร้างเว็บไซต์** การประชาสัมพันธ์แหล่งท่องเที่ยวพิพิธภัณฑ์มรดกวัฒนธรรมอิสลาม และศูนย์การเรียนรู้อัลกุรอาน บ้านศาลาลูกไก่ อำเภอยี่งอ จังหวัดนราธิวาส มีเป้าหมายเพื่อที่จะบรรลุผลสำเร็จที่ตั้งไว้ ซึ่งจำเป็นต้องมีการออกแบบ เนื้อหา และการใช้ภาษารูปภาพประกอบ เเละสื่อโซเซียลต่าง ๆ ประโยชน์และการนำไปใช้ ซึ่งเนื้อหาที่ใช้ในการนำเสนอผ่านการสอบถามผู้เชี่ยวชาญพิพิธภัณฑ์มรดกวัฒนธรรมอิสลาม และศูนย์การเรียนรู้อัลกุรอาน ชุมชนบ้านศาลาลูกไก่ หมู่ 6 อำเภอยี่งอ จังหวัดนราธิวาส การออกแบบเว็บไซต์คณะผู้วิจัยได้นำองค์ประกอบของการสร้างเว็บไซต์ ได้แก่ การเลือกใช้รูปแบบธีมของเว็บไซต์ที่สร้างโดย EAADHAR Distributed by Blogger ที่เน้นต่อการใช้งานโดยคำนึงถึงความสะดวกรวดเร็วในการเข้าใช้งานตลอดจนสามารถปรับแก้ไขตามความเหมาะสมมีความทันสมัยได้อย่างเสม่ำเสมอ โดยการศึกษาขั้นตอนการสร้างเว็บไซต์ตามแนวคิดของ Kim and Fesenmaier, (2008) ได้ทำการศึกษาเกี่ยวกับการออกแบบเว็บไซต์เพื่อสร้างแรงจูงใจให้กับผู้ใช้ จากการศึกษาเว็บไซต์การท่องเที่ยวพบว่าความรวดเร็วและความสะดวกในการใช้ ตลอดจนเนื้อหาภายในเว็บไซต์ และการแลกเปลี่ยนความรู้ภายในเว็บไซต์ สามารถสร้างความประทับใจ และทำให้เว็บไซต์ประสบความสำเร็จ ซึ่งช่วยให้คณะผู้วิจัยสามารถกำหนดแนวคิดอย่างชัดเจนว่า จะสร้าง และออกแบบเว็บไซต์อย่างไร และสามารถตอบสนองความต้องการของผู้ชมได้อย่างมีประสิทธิภาพ ผลการผลิตเว็บไซต์ เเละประชาสัมพันธ์แหล่งท่องเที่ยวพิพิธภัณฑ์มรดกวัฒนธรรมอิสลาม และศูนย์การเรียนรู้อัลกุรอาน บ้านศาลาลูกไก่ อำเภอยี่งอ จังหวัดนราธิวาส พบว่าได้เว็บไซต์ที่มีประสิทธิภาพเพื่อเป็นสื่อกลางในการประชาสัมพันธ์แหล่งท่องเที่ยวพิพิธภัณฑ์มรดกวัฒนธรรมอิสลาม และศูนย์การเรียนรู้อัลกุรอาน บ้านศาลาลูกไก่ อำเภอยี่งอ จังหวัดนราธิวาส ซึ่งสอดคล้องกับงานวิจัยของ ศุจิกา ดวงมณี (2539) ได้ทำการศึกษาวิจัยเรื่อง การเผยแพร่ข้อมูลข่าวสารผ่าน World Wide Web ของสื่อมวลชนไทย ซึ่งเป็นการศึกษาเปรียบเทียบในเรื่องของเนื้อหาข่าวสาร ประกอบกับรูปแบบของสื่อมวลชนต่างประเภทกัน นำมาวิเคราะห์เพื่อหาข้อสรุป ถึงทิศทางและแนวโน้มของสื่อมวลชนไทยบน World Wide Web

**5.2 ผลการประเมินด้วยผู้เชี่ยวชาญ** การประชาสัมพันธ์แหล่งท่องเที่ยวพิพิธภัณฑ์มรดกวัฒนธรรมอิสลาม และศูนย์การเรียนรู้อัลกุรอาน บ้านศาลาลูกไก่ อำเภอยี่งอ จังหวัดนราธิวาส โดยผู้เชี่ยวชาญด้านเนื้อหา ด้านเทคนิคและการออกแบบ มีความพึงพอใจโดยรวมอยู่ในระดับมาก ทั้งนี้เนื่องจากเว็บไซต์พิพิธภัณฑ์ดังกล่าวอยู่ในขั้นเริ่มต้นและผ่านการวิเคราะห์จากการเปรียบเทียบเว็บไซต์พิพิธภัณฑ์ให้ออกแบบอย่างเหมาะสม โดยเลือกใช้โทนสีสบายตา มีการวางข้อมูลต่างๆ อย่างเป็นระบบ มีฟังค์ชั่นการเลือกใช้ที่ที่หลากหลาย รองรับการแสดงผลบนหน้าจออุปกรณ์เครือข่ายได้ทุกอุปกรณ์ในรูปแบบที่แตกต่างกันไป มีระบบบริหารจัดการเนื้อหาบนเว็บไซต์ที่สะดวกและรวดเร็วซึ่งสอดคล้องกับงานวิจัยของ รุจิรา จูเจริญ (2559) ได้ศึกษาหัวข้อ การผลิตเว็บไซต์เพื่อประชาสัมพันธ์การท่องเที่ยวเชิงนิเวศ จังหวัดลำปาง ด้วยการสร้างเว็บไซต์ ในการหาประสิทธิภาพของเว็บไซต์เพื่อประชาสัมพันธ์การท่องเที่ยวเชิงนิเวศ จังหวัดลำปาง โดยแบ่งเป็น 2 ส่วน 1) แบบประเมินคุณภาพเว็บไซต์ของผู้เชี่ยวชาญด้านสื่อ 2) แบบประเมินคุณภาพเว็บไซต์ของผู้เชี่ยวชาญด้านเนื้อหา และการออกแบบเว็บไซต์ และผลการศึกษาพบว่า โดยภาพรวมเว็บไซต์เพื่อประชาสัมพันธ์การท่องเที่ยวเชิงนิเวศ จังหวัดลำปาง ด้านเนื้อหาและภาษา และด้านองค์ประกอบและการออกแบบ มีคุณภาพอยู่ในระดับดีมาก

**5.3 ความพึงพอใจต่อเว็บไซต์** เว็บไซต์ประชาสัมพันธ์แหล่งท่องเที่ยวพิพิธภัณฑ์มรดกวัฒนธรรมอิสลาม และศูนย์การเรียนรู้อัลกุรอาน บ้านศาลาลูกไก่ผลการศึกษาความพึงพอใจ ผลวิจัยพบว่าบุคคลทั่วไปที่มีต่อเว็บไซต์ประชาสัมพันธ์แหล่งท่องเที่ยวพิพิธภัณฑ์มรดกวัฒนธรรมอิสลาม และศูนย์การเรียนรู้อัลกุรอาน บ้านศาลาลูกไก่ อำเภอยี่งอ จังหวัดนราธิวาส โดยรวมทุกด้านอยู่ในระดับมาก เนื่องจากการประชาสัมพันธ์เว็บไซต์ มีการออกแบบเว็บไซต์ เเละรายละเอียดต่าง ๆ มีความน่าสนใจ รายละเอียดเนื้อหาและการใช้ภาษามีความถูกต้อง ประโยชน์ เเละการนำไปใช้ รวมถึงรูปภาพประกอบ เเละสื่อโซเซียลต่าง ๆ มีความทันสมัย และตอบสนองความต้องการของผู้ใช้เว็บไซต์ ซึ่งสอดคล้องกับงานวิจัยของ หัสนัย ริยาพันธ์ (2554) ที่ได้ศึกษาความพึงพอใจต่อผู้เข้าชมเว็บไซต์ศาลาพุ่มข้าวบิณฑ์ ที่ผู้วิจัยพัฒนาขึ้นพบว่า นักเรียน นักศึกษา เเละประชาชนมีความพึงพอใจต่อเว็บไซต์ศาลาพุ่มข้าวบิณฑ์ โดยรวมอยู่ในระดับมาก เเละเมื่อพิจารณารายด้าน พบว่า กลุ่มตัวอย่างมีความพึงพอใจต่อเว็บไซต์ศาลาพุ่มข้าวบิณฑ์ อยู่ในระดับมากทุกด้านเช่นเดียวกัน โดยกลุ่มตัวอย่างมีความพึงพอใจด้านตัวอักษร เเละการจัดรูปเเบบข้อความ มีค่าเฉลี่ยสูงสุด รองลงมาคือ ด้านข้อมูลที่นำเสนอบนเว็บไซต์ ด้านการใช้สีในเว็บเพจ ด้านกราฟฟิก เเละภาพเคลื่อนไหว ด้านระบบนำทาง ด้านการออก เเบบหน้าเว็บเพจ เเละด้านการเข้าถึงข้อมูลในเว็บเพจ ตามลำดับ

**6. บทสรุป**

การจัดทำเว็บไซต์ประชาสัมพันธ์พิพิธภัณฑ์มรดกวัฒนธรรมอิสลามและศูนย์การเรียนรู้ อัลกุรอาน บ้านศาลาลูกไก่ อำเภอยี่งอ จังหวัดนราธิวาส ทำให้มีเว็บไซต์เพื่อประชาสัมพันธ์แหล่งท่องเที่ยวในจังหวัดนราธิวาสขณะเดียวกันเป็นการอนุรักษ์และฟื้นฟูมรดกทางวัฒนธรรมให้คงอยู่และแพร่หลาย มีแหล่งสารสนเทศฐานข้อมูล 2 ภาษา ซึ่งผลจากการสร้างเว็บไซต์ประชาสัมพันธ์แหล่งท่องเที่ยวพิพิธภัณฑ์มรดกวัฒนธรรมอิสลามและศูนย์การเรียนรู้อัลกุรอาน มีคุณภาพอยู่ในระดับมาก และผลประเมินความพึงพอใจต่อการเข้าใช้เว็บไซต์ประชาสัมพันธ์พิพิธภัณฑ์อิสลามและศูนย์การเรียนรู้อัลกุรอานมีความพึงพอใจโดยรวมอยู่ในระดับมากอีกทั้งยังก่อให้เกิดแนวคิดหรือแนวทางปฏิบัติการต่อการสร้างเว็บไซต์ในอนาคตเพื่อที่จะได้ผลิตเว็บไซต์ประชาสัมพันธ์ที่มีคุณภาพ ประสิทธิภาพ และเอื้ออำนวยต่อการใช้งานในการเข้าถึงแหล่งข้อมูลที่ทันสมัยทันเทคโนโลยีโลยี

**7. เอกสารอ้างอิง**

ดวงพร เกี๋ยงคํา. (2552). *สูตรสําเร็จ101 เทคนิคสร้างเว็บไซต์.* กรุงเทพฯ: โปรวิชัน.

รุจิรา จูเจริญ. (2559). *การผลิตสื่อเว็บไซต์เพื่อประชาสัมพันธ์การท่องเที่ยวเชิงนิเวศจังหวัดลำปาง* (วิทยานิพนธ์มหาบัณฑิต สาขาสื่อและการสื่อสารเชิงกลยุทธ์ บัณฑิตวิทยาลัย) เชียงใหม่: มหาวิทยาลัยราชภัฏเชียงใหม่.

ลักขณา สตะเวทิน. (2540). *หลักการประชาสัมพันธ์*. (พิมพ์ครั้งที่2). กรุงเทพฯ: สำนักพิมพ์ เฟื่องฟ้าพริ้นติ้งจำกัด.

ศุจิกา ดวงมณี. (2539). *การเผยแพร่ข้อมูลข่าวสารผ่าน World Wide Web ของสื่อมวลชนไทย.* (วิทยานิพนธ์มหาบัณฑิต สาขาวิชานิเทศศาสตร์ บัณฑิตวิทยาลัย), กรุงเทพฯ: จุฬาลงกรณ์ มหาวิทยาลัย.

หัสนัย ริยาพันธ์. (2554). *การพัฒนาเว็บไซต์ศาลาพุ่มข้าวบิณฑ์ มหาวิทยาลัยสุโขทัยธรรมาธิราช*. นนทบุรี:สำนักการศึกษาต่อเนื่อง-ฝ่ายพัฒนาสื่อและเทคโนโลยีการฝึกอบรม มหาวิทยาลัยสุโขทัยธรรมาธิราช.

H. Kim & D. R. Fesenmaier. (2008). Persuasive Design of Destination Websites; An Analysis of first Impression. *Journal of Travel Research*, *47*. DOI: 10. 117/0047287507312405: Sage Publication.

Krejcie, Robert V. & Morgan, Daryle W. (1970). Determining sample size for research activities. *Educational and Psychological Measurement*. *30*(3), 607-610.